คือผมช่วงนี้เรียนออนไลน์ แล้ววันหนึงเวลามองเพดานสีขาวแล้วมันเหมือนมีเส้นๆแบบไยเป็นสีเหลืองสีน้ำเงินและอีกสี เต็มเพดาน และอีกอันคือเวลาออกแดดมองท้องฟ้าเหมือนมีไยแมงมุมที่ไปศึกษามาอันนี้น่าจะเป็นวุ่นตาเสื่อม อยากรู้ว่าเหตุการณ์ที่มองเป็นเส้นไยสีๆนั้นดวงตาผมเป็นอะไรหรือปาวครับ
สวัสดีค่ะอาการมองเห็นเพดานสีขาวแล้วเหมือนมีเส้นลอยไปมาดังกล่าวมา อาจเป็นอาการจากวุ้นตาเสื่อม จอประสาทตาหลุดลอก หรือความเสื่อมของจอประสาทตาวุ้นตาเสื่อมเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตาให้สังเกตอาการอันตรายที่อาจบ่งบอกว่ามีจอประสาทตาหลุดลอกเช่น เห็นเหมือนมีม่านดำลงมาบดบังการมองเห็น เห็นฟ้าผ่าแวบในตา อันนี้เป็นสัญญาณเตือนว่าต้องไปพบจักษุแพทย์เพื่อรักษาทันที เพราะจอประสาทตาที่หลุดลอกอาจทำให้เสียการมองเห็นได้